Harrogate
Harrogate ( [Harogejt]) je termalno lječilište i grad od 72,764 stanovnika na sjeveru Engleske.

On je i administrativni centar vlastitog Distrikta Harrogate, koji ima 157.869 stanovnika.

Geografske karakteristike 

Harrogate leži u Grofoviji North Yorkshire, između Yorka i Leedsa, nedaleko od Nacionalnog parka Yorkshire Dales. Harrogate je važan turistički centar i ladanjsko mjesto.

Historija

Grad je nastao u 17. vijeku kao termalno lječilište, zahvaljujući izvorima voda bogatih sumporom i solju. U vrijeme nastanka sastojao se od dva naselja High Harrogate, u kom je 1687. otvoren Hotel Queen, i Low Harrogate, u kom je pronađena većina od 88 izvora. 
Kraljevske terme podignute 1897., proširene 1939. i danas su vrlo popularne.

Privreda

Od sredine 20. vijeka privreda grada ne bazira se više isključivo na turizmu već i na lakoj industriji i Istraživačkim institucijama. Veliki hoteli i javne zgrade koriste se za održavanje konferencija i sajmova.

Pored termi, izvora, velikog parka - Valley Gardens i nacionalnog parka velika atrakcija su i nedaleke ruine cistercinske opatije Fountains, povezane sa Kraljevskim vodenim parkom Studley, koje leže jugoistočno od Ripona.

Taj jedinstveni lokalitet je 1986. kao kulturno dobro upisan na UNESCO-vu Listu mjesta svjetske baštine u Evropi.

Pobratimski gradovi 

 Bagnères-de-Luchon, Francuska
 Barrie, Kanada
 Harrogate, Tennessee, SAD
 Wellington, Novi Zeland

Izvori

Vanjske veze 

 Harrogate Borough Council 

Gradovi u Engleskoj
North Yorkshire